stanford-oval/wikipedia huggingface dataset:
אירוסמית'
הערות שוליים

↑  עמית קוטלר, אירוסמית' הלהיבו את הקהל, והקדישו שיר לבר רפאלי, באתר ynet, 17 במאי 2017
↑  רז ישראלי, אירוסמית' בישראל: ההופעה הגריאטרית של הקיץ, באתר nrg‏, 18 במאי 2017
↑  Thania Garcia, Aerosmith Postpones All Tour Dates to 2024: Steven Tyler’s Vocal Injury ‘More Serious Than Initially Thought’, Variety, ‏2023-09-29 (באנגלית אמריקאית)
↑  אירוסמית', פוסט במשתמש האינסטגרם של הלהקה, באתר אינסטגרם, ‏2 באוגוסט 2024 (באנגלית)
↑  אחרי יותר מ-50 שנות פעילות להקת אירוסמית' הודיעה: "מפסיקים להופיע", באתר ynet, 3 באוגוסט 2024
↑  Ahillan, Tharanika (2024-08-03). "Aerosmith retire from touring over frontman Steven Tyler's vocal injury". The Observer (באנגלית בריטית). ISSN 0029-7712. נבדק ב-2024-08-04.
↑  "Joe Perry Doesn't Rule Out New Music From Aerosmith: It's 'Definitely A Possibility'" (באנגלית). Blabbermouth.net. 31 ביולי 2024. נבדק ב-2 באוגוסט 2024. {{cite web}}:  (עזרה)
| --- | --- |
בקרת זהויות :  NLI: 987011426752405171  BIBSYS: 7076694  BnF: cb13901505g (data)  GND: 1217821-4  ICCU: CFIV143481  ISNI: 0000 0001 1540 4460  LCCN: n91112130  MusicBrainz: 3d2b98e5-556f-4451-a3ff-c50ea18d57cb  NKC: xx0010685  SUDOC: 052554422  VIAF: 131272613   WorldCat (עם VIAF): 131272613 
אירוסמית' בהופעה בשנת 2007
אירוסמית' בהופעה בשנת 2010
עומר פדי

| --- | --- |
אין תמונה חופשית
 לידה:  25 במרץ 2000 (בן 24) תל אביב, ישראל
 מוקד פעילות:  לוס אנג'לס
 תקופת הפעילות:  מ-2017
 מקום לימודים:  תיכון קלבאסאס 
 עיסוק:  גיטריסט, מפיק מוזיקלי ופזמונאי
 סוגה:  היפ הופ • פופ פאנק • R&B • אימו ראפ • פופ • ג'אז
 כלי נגינה:  גיטרה, בס
 חברת תקליטים:  יוניברסל
 שיתופי פעולה בולטים:  24kGoldn, איאן דיור, משין גאן קלי, דה קיד לארוי, יאנגבלאד, טראוויס בארקר
 פרופיל ב-IMDb
 
עומר פדי (נולד ב-25 במרץ 2000) הוא מפיק מוזיקלי, פזמונאי וגיטריסט ישראלי.
ביוגרפיה

פדי נולד בשנת 2000 בתל אביב למתופף אשר פדי וגדל בתל אביב. הוא למד בתיכון לאמנויות תלמה ילין. בגיל 16 עבר להתגורר בלוס אנג'לס עם אביו, שם למד בתיכון קלבאסאס (אנ') והצטרף לאנסמבל ג'אז.
בשנת 2017, אחד מחבריו הכיר לפדי את הפזמונאי סאם הוק, והשניים כתבו יחד את השיר "Naked" של אלה מאי, מתוך אלבום הבכורה של מאי, Ella Mai. השיר הגיע למקום ה-17 במצעד שירי ה-R&B של הבילבורד וקיבל מאיגוד תעשיית ההקלטות האמריקאי את תואר הפלטינה, על מכירות של מיליון עותקים. בשנת 2018, השתתף בפסטיבל הג'אז "Rino Jazz Festival" וזכה בפרס "הפרפורמר המצטיין".
בשנת 2019, הכיר את הראפר האמריקאי 24kGoldn, דרך חבר משותף של השניים, ובאותה השנה יצא הסינגל "18" של הראפר האמריקאי איאן דיור אותו הפיקו יחד פדי וגולדן והשתתפו בכתיבתו. בנובמבר של אותה השנה, יצא אלבום הבכורה של דיור, מתוכו הפיק פדי ארבעה שירים. באותה השנה, הופיע פדי כגיטריסט בסיבוב ההופעות של 24kGoldn, שנועד לקדם את המיני-אלבום Dropped Out College, שבהפקתו השתתף פדי.
ביוני 2020, יצא השיר "Go" של הראפרים דה קיד לארוי וג'וס וורלד, שפדי השתתף בהפקתו. השיר הגיע למקום ה-52 במצעד הבילבורד הוט 100 וקיבל את תואר הזהב מאיגוד תעשיית ההקלטות האמריקאי. ביולי של אותה השנה, יצא הסינגל "Mood" של 24kGoldn ואיאן דיור, אותו הפיק פדי. השיר זכה להצלחה רבה בפלטפורמת שיתוף הווידאו טיקטוק ואף הגיע למקום הראשון במצעד הבילבורד הוט 100. באותה השנה, השתתף פדי בהפקת אלבומו של הראפר משין גאן קלי, Tickets to My Downfall, שהגיע למקום הראשון במצעד הבילבורד 200.
ב-26 במרץ 2021 יצא השיר "Montero (Call Me by Your Name)" של ליל נאז X, אותו הפיק יחד עם טייק א דייטריפ (אנ'). השיר היה לשיר השני בהפקתו של פדי שהגיע למקום הראשון במצעד הבילבורד הוט 100. באותו היום, יצא אלבום הבכורה של 24kGoldn,‏ El Dorado, אותו הפיק. בשבוע זה, הוביל את מצעד המפיקים המוזיקליים של מגזין הבילבורד.
ביולי 2021 יצא לאור השיר "Stay" של דה קיד לארוי ביחד עם ג'סטין ביבר.
ביוגרפיה > חיים אישיים

פדי בזוגיות עם כוכבת הטיקטוק אדיסון ריי מאז 2021.
דיסקוגרפיה

| שנה | שם | אמן | תפקיד |
| --- | --- | --- | --- |
| 2018 | Ella Mai | אלה מאי | הלחנה |
| 2019 | Hotel Diablo | משין גאן קלי | גיטרה |
| 2019 | Nothings Ever Good Enough | איאן דיור | הלחנה |
| 2019 | Industry Plant | איאן דיור | הלחנה |
| 2019 | Dropped Out of College | 24kGoldn | הלחנה, הפקה |
| 2020 | Nicotine | טרוור דניאל | הפקה, כתיבה |
| 2020 | I'm Gone | איאן דיור | הלחנה, הפקה |
| 2020 | F*ck Love | דה קיד לארוי | הלחנה, הפקה |
| 2020 | Tickets to My Downfall | משין גאן קלי | בס, גיטרה, הפקה, הלחנה |
| 2020 | Weird!‎ | יאנגבלאד | גיטרה, בס, הפקה, הלחנה |
| 2021 | Pink Planet | פינק סוויטס | גיטרה |
| 2021 | El Dorado | 24kGoldn | גיטרה, קלידים, תכנות |
| 2021 | Montero | ליל נאז X | כתיבה, הפקה, גיטרה |
פרסים ומועמדויות

| שנה | ארגון | קטגוריה | עבודה מועמדת | תוצאה |
| --- | --- | --- | --- | --- |
| 2022 | פרסי גראמי | הקלטת השנה | "Montero (Call Me by Your Name)" | מועמדות |
| 2022 | פרסי גראמי | שיר השנה | "Montero (Call Me by Your Name)" | מועמדות |
| 2022 | פרסי גראמי | אלבום השנה | Montero | מועמדות |
| 2022 | פרסי המוזיקה של iHeartRadio | פזמונאי השנה | עצמו | זכייה |
| 2022 | פרסי APRA | שיר השנה | "Stay" | זכייה |
| 2022 | פרסי APRA | היצירה האוסטרלית המבוצעת ביותר | "Without You" | מועמדות |
| 2022 | פרסי APRA | יצירת הראפ/היפ-הופ המבוצעת ביותר | "Without You" | זכייה |
| 2022 | פרסי APRA | היצירה הבינלאומית המבוצעת ביותר | "Montero (Call Me by Your Name)" | מועמדות |
| 2023 | פרסי גראמי | אלבום השנה | Special | מועמדות |
הערות שוליים

1 2 3 4  MTV News Staff, Omer Fedi Is The Guitar-Pop Prodigy Behind 24kGoldn And Machine Gun Kelly, MTV News (באנגלית)
↑  https://twitter.com/billboardcharts/status/1275161794840014852, Twitter
1 2 3  Omer Fedi Rules Alternative Songwriters Chart Thanks to Hits by 24kGoldn & Machine Gun Kelly, Billboard (באנגלית)
↑  RENSHAW, DAVID. "Lil Nas X's "Montero (Call Me By Your Name)" video is a surreal and biblical experience". נבדק ב-1 באפריל 2021. {{cite web}}:  (עזרה)
↑  Moorwood, Victoria. "Twitter reacts to Lil Nas X giving Satan a lap dance in "Montero (Call Me By Your Name)" video". נבדק ב-1 באפריל 2021. {{cite web}}:  (עזרה)
↑  PRICE, JOE. "Lil Nas X Shares Video for New Song "Montero (Call Me By Your Name)"". נבדק ב-1 באפריל 2021. {{cite web}}:  (עזרה)
↑  DeVille, Chris. "We're About To Find Out If 24kGoldn Can Keep That "Mood" Momentum Going". Stereogum. נבדק ב-1 באפריל 2021. {{cite web}}:  (עזרה)
↑  Omer Fedi Becomes Only Producer With Multiple No. 1 Hits This Year, Billboard (באנגלית)
1 2 3 4 5 6 7 8  "Omer Fedi". AllMusic. נבדק ב-28 במרץ 2021. {{cite web}}:  (עזרה)
↑  "Dropped out of College". Tidal. נבדק ב-28 במרץ 2021. {{cite web}}:  (עזרה)
↑  "Credits / Nicotine / TREVOR DANIEL". Tidal. נבדק ב-12 ביולי 2020. {{cite web}}:  (עזרה)
↑  "Credits / F*CK LOVE (SAVAGE) / The Kid LAROI". Tidal. נבדק ב-1 באפריל 2021. {{cite web}}:  (עזרה)
↑  "Credits / El Dorado / 24kGoldn". Tidal. 24 במרץ 2021. נבדק ב-26 במרץ 2021. {{cite web}}:  (עזרה)
↑  "Credits / MONTERO (Call Me by Your Name) / Lil Nas X". Tidal. נבדק ב-30 במרץ 2021. {{cite web}}:  (עזרה)
| 0 | 1 | 2 |
| --- | --- | --- |
| הקודם: 2021: אשלי גורלי | פרסי המוזיקה של iHeartRadio – פזמונאי השנה   2022: עומר פדי  | הבא: (פרס בוטל) |
| --- | --- |
בקרת זהויות :  MusicBrainz: c81c430f-dbe1-4a1e-954f-2a89114331e9
הנרי רולינסון

ערך זה עוסק במדינאי ואשורולוג. אם התכוונתם לגנרל מלחמת העולם הראשונה, ראו .
| --- | --- |

 לידה:  5 באפריל 1810 צ'דינגטון, הממלכה המאוחדת 
 פטירה:  5 במרץ 1895 (בגיל 84) לונדון, הממלכה המאוחדת של בריטניה הגדולה ואירלנד 
 ענף מדעי:  ארכאולוגיה, בלשנות
 מקום מגורים:  בריטניה
 מקום קבורה:  בית הקברות ברוקווד 
 מקום לימודים:  אוניברסיטת מידלסקס  Great Ealing School 
 מוסדות:  משרד החוץ של בריטניה  חברת הודו המזרחית הבריטית 
 פרסים והוקרה:  עמית החברה המלכותית  אות מסדר ההצטיינות במדעים ואמנויות של גרמניה  אביר הצלב הגדול של מסדר האמבט  מדליית המייסדים (1840) 
 בן או בת זוג:  Louisa Caroline Harcourt Seymour (2 בספטמבר 1862–?) 
 צאצאים:  הנרי רולינסון, ברון רולינסון הראשון, Sir Alfred Rawlinson, 3rd Baronet 
 תרומות עיקריות
 אבי האשורולוגיה
 
אלוף סר הנרי רולינסון (באנגלית Sir Henry Creswicke Rawlinson, 1st Baronet;‏ 5 באפריל 1810 - 5 במרץ 1895) היה קצין בחברת הודו המזרחית, פוליטיקאי בריטי ומזרחן, המתואר לעיתים כאבי האשורולוגיה.
רולינסון היה אחד מהדמויות הדומיננטיות בטענה כי בריטניה חייבת למתן את השאיפות הרוסיות בדרום אסיה. הוא היה חסיד נלהב של מדיניות תקיפה באפגניסטן, ויעץ לשמור על קנדהאר. הוא טען כי רוסיה הצארית תתקוף ותספח את קוקאנד (Khokand), בוכרה וחיווה (מה שהם אכן עשו), והזהיר שהם יפלשו לפרס (איראן של היום) ולאפגניסטן כהכנה לפלישה להודו הבריטית.
קורותיו

הוא נולד בצ'אדלינגטון (Chadlington), אוקספורדשייר, בנו השני של אברהם טיאק רולינסון (Abram Tyack Rawlinson), ואחיו הבכור של ההיסטוריון, ג'ורג' רולינסון.
שירות צבאי

בשנת 1827, לאחר שהתמחה בשפה הפרסית, הוא נשלח לאיראן, עם קצינים בריטיים נוספים כדי לאמן ולארגן מחדש את כוחותיו של השאה. חילוקי דעות בין החצר הפרסית וממשלת בריטניה הסתיימו בעזיבתם של הקצינים הבריטיים.
רולינסון החל לחקור כתובות פרסיות, ובמיוחד בכתב יתדות שלא פוענח עד אז. הוא היה בקרבתה של כתובת ביסותון, ליד העיר כרמאנשאה במערב איראן, במשך שנתים. הוא החל לתמלל את הכתב בפרסית עתיקה בכתובת התלת לשונית שנכתבה בפרסית עתיקה, עילמית ובבלית (שהיא צורה מאוחרת של אכדית). כתובת זו נכתבה על ידי דריווש הראשון מתישהו בין הכתרתו כמלך של הממלכה האחמנית בקיץ 522 לפנה"ס ומותו בסתיו 486 לפנה"ס.
קריירה פוליטית

רולינסון התמנה לתפקיד פוליטי בקנדהאר בשנת 1840. בתפקידו זה שמש במשך שלוש שנים, ועבודתו הפוליטית הייתה נעלה כמו גבורתו במהלך המלחמה באפגניסטן; בעבור זה תוגמל על ידי החברה באות מסדר האמבט בשנת 1844.
בדרך מקרה, המושל הכללי שמע אודותיו, והביא למינויו כסוכן פוליטי בסעודיה העות'מאנית. וכך הוא עבר לבגדאד, בה הוא הקדיש את מרצו ללימודי כתב היתדות, עד אשר הצליח, במאמץ רב, לפענח את כתובת ביסותון במלואה. לאחר שצבר ידע רב ערך בנושאים אלה ודומיהם, בנוסף לידע גאוגרפי רב אותו צבר במסעות מחקר רבים (כולל ביקור אצל סר אוסטן הנרי לייארד בחורבות נינוה), הוא חזר לאנגליה לחופשה ב-1849.
הוא נבחר כעמית של החברה המלכותית בפברואר 1850, בזכות היותו "מוצא המפתח לפרסית העתיקה, בבלית ואשוריות בכתב היתדות. כותב מסמכים שונים על פילולוגיה, עתיקות, והגאוגרפיה במסופוטמיה ובמרכז אסיה. ומדען בולט".
רולינסון נשאר בבית במשך שנתים, ב-1851 פרסם את זיכרונותיו על כתובת ביסותון, וקודם לדרגת סגן אלוף. הוא העביר את אוסף העתיקות יקר הערך שלו של חפצים מבבל, מממלכת סבא, ומהאימפריה הסאסאנית לחבר הנאמנים של המוזיאון הבריטי, שהעניק לו סכום משמעותי כדי להמשיך בחפירות שהחל לייארד בבבל ובאשור. במהלך 1851 הוא חזר לבגדאד. חפירות נערכו בניהולו, והעלו ממצאים יקרי ערך, שתרמו משמעותית לפענוח כתב היתדות. תרומתו הגדולה ביותר של רולינסון לפענוח כתב היתדות הייתה הגילוי כי לסימנים בודדים היו מספר אפשרויות לקריאתן בהתאם להקשר שלהם.
לאחר תאונת רכיבה בשנת 1855 חזר לאנגליה, ובשנה זו גם התפטר מתפקידו בחברת הודו המזרחית. בשובו לאנגליה קיבל את אות מפקד האבירות של מסדר האמבט, והוא מונה למנהל כתר של חברת הודו המזרחית.
40 שנותיו הנותרות היו מלאות בפעילות - פוליטית, מדינית ומדעית - ורוב זמנו שהה בלונדון. במהלך שנת 1858 הוא התמנה לחבר במועצת הודו הראשונה, אך התפטר במהלך 1859 עם השלחו לפרס כמיופה כוח יוצא דופן ונציג מוסמך. בתפקיד זה החזיק שנה אחת בלבד, וזאת בשל אי שביעות רצונו בנוגע לעמדתו הרשמית שלו שם.
לפני שליחותו הוא כיהן בבית הנבחרים הבריטי כחבר פרלמנט (MP) מטעם מחוז רייגייט (Reigate) מפברואר עד ספטמבר 1858. הוא היה שוב MP עבור מחוז פרום (Frome) בין השנים 1865–1868. הוא מונה למועצת הודו שוב בשנת 1868, והמשיך לשרת בה עד מותו.
חיין המאוחרים

הוא הציג את דעותיו בספרו "אנגליה ורוסיה במזרח" (1875). הוא היה בחבר הנאמנים של המוזיאון הבריטי מ-1876 עד מותו. הוא קיבל את תואר אביר הצלב הגדול (G.C.B.) בשנת 1889, ותואר ברונט בשנת 1891; היה נשיא האגודה הגאוגרפית המלכותית בין 1874-1875, ושל האגודה האסייתית בין 1878–1881, וכן קבל תוארי כבוד מאוניברסיטאות אוקספורד, קיימברידג', ואדינבורו.
הוא נישא לואיזה קרוליין הרקורט סימור ב -2 בספטמבר 1862, עמו היו לו שני בנים: הנרי ואלפרד. הוא התאלמן ב-31 באוקטובר 1889 ונפטר בלונדון שש שנים מאוחר יותר.
מעבודותיו

העבודות שפרסם רולינסון כוללות ארבעה כרכים של כתובות בכתב יתדות, שפורסמו תחת פיקוחו בין 1870 ו-1884 על ידי החבר הנאמנים של המוזיאון הבריטי; את "כתובת ביטוסטון בכתב יתדות פרסי" (1846-1851); "תיאור ההיסטוריה של אשור" (1852); "פרשנות על כתובות בכתב יתדות מבבל ואשור" (1850); "הערות על ההיסטוריה המוקדמת של בבל" (1854); ו"אנגליה ורוסיה במזרח" (1875). הוא גם תרם לפרסומים של חברות מלומדות. הוא כתב מאמרים על בגדאד, הפרת וכורדיסטן למהדורה התשיעית של אנציקלופדיה בריטניקה, יחד עם כמה מאמרים אחרים העוסקים במזרח, והוא סייע בעריכת התרגום של ה"היסטוריות של הרודוטוס" על ידי אחיו, ההיסטוריון ג'ורג' רולינסון.
לקריאה נוספת

חיים ברמט ומיכאל ויצמן, אבלה – תעלומה ארכאולוגית, הוצאת כתר, 1982, עמ' 80–107
הנרי רולינסון
אל-רום

| --- | --- |
כביש הכניסה לקיבוץ
מדינה: ישראל ישראל
מחוז: הצפון
מועצה אזורית: גולן
גובה ממוצע: ‎1,049 מטר
תאריך ייסוד: 1971
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 552 תושבים
 מפת מיקום  מפה דינמית   (למפת אצבע הגליל מוגדלת) אל-רום(למפת אצבע הגליל רגילה) אל-רום(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אל-רום(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אל-רום33°10′49″N 35°46′17″E﻿ / ﻿33.1801400010894°N 35.7713251506087°E﻿ / 33.1801400010894; 35.7713251506087  heמפת היישובים של מועצה אזורית גולן (in English: Golan Regional Council) באדום - אל-רום בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10
http://kfar-elrom.com
מטעי תפוחים (פינק ליידי) של קיבוץ אל-רום, בקלדרת הר אביטל
אֶל-רוֹם הוא קיבוץ של התק"ם, בצפון רמת הגולן. הקיבוץ ממוקם כשני קילומטרים ממערב להר חרמונית, ברום של 1,070-1,050 מטרים מעל פני הים.
היסטוריה

הקיבוץ נוסד ביולי 1971 על ידי גרעין המחנות העולים "בית הערבה" בצפון רמת הגולן. הגרעין היה אמור להתיישב בבית הערבה בדרום בקעת הירדן, אולם הופנה לבסוף להתיישב באזור זה. במלחמת יום הכיפורים פונה היישוב (אך לא נכבש) ובשדותיו שמדרום וממזרח להר חרמונית נערך קרב עמק הבכא. במשך השנים הצטרפו גרעינים ויחידים רבים לקיבוץ.
גאוגרפיה וסביבה

אל-רום הוא היישוב היהודי השלישי בגובהו בישראל, אחרי נמרוד (1,110 מטרים מעל פני הים) ואודם (1,090-1,050 מטרים מעל פני הים). היישוב הדרוזי בוקעאתא הנמצא בסמוך גבוה מעט יותר: 1,110-1,090 מטרים מעל פני הים.
כקילומטר וחצי ממזרח לקיבוץ נמצאת שמורת הר חרמונית ומצפון-מערב לו שוכנת שמורת יער אודם. היישוב ממוקם בחלקו בתוך יער אל-רום (נקרא לעיתים גם יער טבנקין) שניטע על ידי הקק"ל, ובו משגשגים מחטניים של אקלים קר: ארזים ממינים שונים (קפריסאי, הימלאי, אטלנטי, וארז הלבנון) אורנים ממינים מגוונים (שחור, גלעין, ברוטייה ועוד) וברוש אריזוני. היישוב התרחב לתוך היער עם הקמת הרחבה קהילתית לכ-100 בתי-אב.
האקלים באל-רום ממוזג-קר בחורף וממוזג-חם בקיץ. כמות המשקעים השנתית גבוהה יחסית הודות למיקומו הצפוני והגבוה של הקיבוץ ועומדת על 930 מ"מ בממוצע, חלקם יורדים בצורת שלגים (היישוב נהנה ממספר מערכות שלג בשנה). בשנת המשקעים 2018-19 מדדה רשות המים ביישוב כמות של 1325 מ"מ.
היישוב מטפח נוי של אקלים קר, בתיו טובלים בעצי-נוי נשירים, במחטניים של אקלים קר, בעצי דובדבן ממינים שונים, תפוח, ערמונים, אגוזי מלך, תאנים, תות שאמי, בעצי חורש למיניהם ובשיחים מגוונים ממוצא צפוני.
רכס החרמון דומיננטי בנוף היישוב, במיוחד בחורף עת עוטה ההר מעטה של לובן. מהכיוון ההפוך נשקפים תילי הרמה, דרום עמק החולה ומבואות הכנרת. בימים של ראות חדה ניתן לצפות מהישוב גם בהרי הגלעד שבירדן, ובהר הדרוזים בעומק סוריה. מהר אודם הסמוך ניתן להבחין בים התיכון באזור צור-צידון.
מבנה הקיבוץ

בקיבוץ שבע שכונות: שכונת שיזף בה גדלים עצי שיזף סורי, ובה מתגוררים רבים מותיקי הקיבוץ. שכונת ארזים, ובה גדלים עצי ארז לבנוני. מרבית תושבי השכונה הם חברי משק. שכונת אגוז, בה ישנם מספרי עצי אגוז, ובה מתגוררים משפחות לקליטה וחברי משק ותיקים (ובניהם גם מייסדי הקיבוץ ציפקה ויהוד'לה ומשפחת בראון). השכונה "החדשה", שכונה שהוקמה בשנות ה-90 והיא מאופיינת בחברי משק שהתקבלו לחברות החל משנות ה-90. שכונת ה"טרומים" בה שופצו בתים ששימשו למגורי מתנדבים, ובה מתגוררים בעיקר בני משק חוזרים. שכונת בוקעתא, השכונה אשר עד הקמת ההרחבה בקיבוץ הייתה הקרובה ביותר לכפר הדרוזי בוקעתא, משמשת למגורים לחיילי וצעירי הקיבוץ. ולבסוף, ההרחבה הקהילתית הממוקמת בחלקו הצפוני של הקיבוץ. בהרחבה מתגוררות משפחות שהצטרפו לקיבוץ בעשור האחרון, כמו גם בני משק חוזרים.
כלכלה

בקיבוץ מתקיימת מערכת חינוך מקומית לילדי הגיל הרך פעוטון דרור, גנון שקד, גן דובדבן (עד המעבר לבית הספר היסודי) וישנה מערכת חינוך בלתי פורמלית - בית ילדים בשם "באג" לכיתות א-ו (בעבר פעל גם בית ילדים לכיתות ד-ו בשם "צנונית"), כמו כן לכיתות ז-י"ב ישנו מועדון נעורים.
כלכלת היישוב מתבססת על גידולי מטעים נשירים (תפוחים, שקד מצוי, אוכמניות, דובדבנים, גפנים לייצור יין) וכן על ענף הלול. שטחי החקלאות של אל-רום מתפרשים בחלקם מסביב ליישוב, וכן בעמק הבכא, בלוע של הר אביטל וגם בדרום רמת הגולן. בעבר התבסס היישוב גם על אולפני אלרום העוסקים בהפקת כתוביות תרגום ודיבוב של סרטי קולנוע ומדיות אחרות, בשנת 2020 מספר חברים שעבדו באולפנים רכשו את הבעלות על החברה מהקיבוץ. בקיבוץ ממוקם מרכז חוויה מהסרטים להנחלת מורשת קרב עמק הבכא וסיפורו של גדוד 77 מחטיבה 7 בימים הראשונים של מלחמת יום הכיפורים.
ביולי 2019 נפתח אירוח חדש באל-רום, "אירוח בוטיק אל-רום", מתחם אירוח בסגנון אירופאי למשפחות מטיילות. המקום מהווה אבן דרך בהתחלת פעילות התיירות בקיבוץ וזוכה והצלחה ושבחים רבים בקרב הציבור הרחב. במאי 2022 נפתח מתחם נוסף של חדרי אירוח חדרי "כליל", חדרים משודרגים ומפנקים למשפחות ומטיילים.
החל משנת 2016, פעילה בקיבוץ אל-רום שלוחה של המכינה הקדם-צבאית "שחר".
לקריאה נוספת

מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
ראובני יוספה, "תקנון הקיבוץ", הוצאת הקיבוץ המאוחד, 1989
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007465863105171
הפיגוע בתחנה המרכזית של חדרה

| --- | --- |

מקום הפיגוע בתחנה המרכזית
 תאריך:  13 באפריל 1994
 מקום:  חדרה
 קואורדינטות:  32°26′07″N 34°54′49″E﻿ / ﻿32.43528611°N 34.91352222°E﻿ / 32.43528611; 34.91352222
 סוג:  פיגוע התאבדות
 נשק:  מטען צינור, מטען חבלה
 הרוגים:  5
 פצועים:  30
 מבצע:  חמאס חמאס
  (למפת הכרמל מוגדלת) הפיגוע בתחנה המרכזית של חדרה(למפת הכרמל רגילה) הפיגוע בתחנה המרכזית של חדרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפיגוע בתחנה המרכזית של חדרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הפיגוע בתחנה המרכזית של חדרה
 
הפיגוע בתחנה המרכזית של חדרה היה פיגוע התאבדות ב-13 באפריל 1994 באוטובוס אגד בתחנה מרכזית חדרה שבו נרצחו חמישה אזרחים ו-30 נפצעו. חמאס נטל אחריות לפיגוע.
הפיגוע

בבוקר ה-13 באפריל 1994, יום הזיכרון לחללי מערכות ישראל, עלה מחבל מתאבד בתחנה מרכזית חדרה לאוטובוס אגד היוצא לתל אביב בשעה 9:30. בשעה 9:40, כשהאוטובוס יצא מהתחנה, הניח המחבל את התיק הנושא את הפצצה על רצפת האוטובוס ופוצץ אותו. חמישה בני אדם נהרגו בפיגוע ו-30 נפצעו. כשהגיעו כוחות ההצלה למקום, התפוצץ מטען צינור, מבלי לפגוע באנשים נוספים.
חמאס נטל אחריות לפיגוע. "המהנדס", יחיא עיאש, בנה פצצה העשויה 2 קילוגרם טריאצטון, ושלח את עמאר סאלח דיאב עמראנה, בן 21 יליד יעבד, לבצע את הפיגוע. עמראנה נהרג גם הוא בפיצוץ המטען.
הפיגוע אירע שבוע בדיוק לאחר פיגוע מכונית התופת בעפולה.
ראו גם

פיגועי התאבדות בישראל
| פיגועי טרור נגד ישראלים במחצית השנייה של המאה ה-20 |
| --- | --- | --- |
| פיגועים נגד ישראלים שבוצעו בישראל ובשטחים | 1948 עד 1959 • שנות ה-60 • שנות ה-70 • שנות ה-80 • שנות ה-90 • > |  |
| פיגועים נגד ישראלים שבוצעו בחו"ל | שנות ה-70: מתקפת הטרור בשדה התעופה של מינכן (10 בפברואר 70) • הפיגוע בטיסה 330 של סוויסאייר מציריך לנתב"ג (21 בפברואר 70) • חטיפת טיסת 571 של סבנה איירליינס מבריסל לנתב"ג (8 במאי 72) • טבח הספורטאים באולימפיאדת מינכן (5–6 בספטמבר 72) • משבר בני הערובה בשגרירות ישראל בבנגקוק (28 בדצמבר 72) • הפיגוע בטיסה 841 של טראנס וורלד איירליינס מנתב"ג לניו-יורק (8 בספטמבר 74) • חטיפת מטוס אייר פראנס 139 מנתב"ג לפריז (27 ביוני 76)  שנות ה-80: ניסיון ההתנקשות בשגריר הישראלי בלונדון (3 ביוני 82) • הפיגוע בראס בורקה (5 באוקטובר 85) • רצח הימאים הישראלים בברצלונה (5 באוקטובר 85) • הפיגועים בדלפקי אל על בנמלי התעופה של וינה ורומא (27 בדצמבר 85) • ניסיון הפיגוע בטיסת אל על מלונדון (17 באפריל 86)  שנות ה-90: פיגוע האוטובוס במצרים (4 בפברואר 90) • הפיגוע בשגרירות ישראל בארגנטינה (17 במרץ 92) • הפיגוע בשגרירות ישראל בלונדון (26 ביולי 94) |  |
 1948–1999 • 2000–2009 • 2010–2019 • 2020–2029
ערך זה הוא קצרמרבנושא ישראל ובנושא טרור. אתם מוזמנים לתרום לוויקיפדיה ו.
לודוויג שלפלי

| --- | --- |

 לידה:  15 בינואר 1814 זיברג, שווייץ 
 פטירה:  20 במרץ 1895 (בגיל 81) ברן, שווייץ 
 ענף מדעי:  מתמטיקה 
 מקום לימודים:  אוניברסיטת ברן 
 מוסדות:  אוניברסיטת ברן 
 תלמידי דוקטורט:  Carl Friedrich Geiser, Elizaveta Litvinova, Arnold Meyer, Fritz Bützberger, Johann Graf, Christian Moser, Johann Tschumi 
 
לודוויג שלפלי (גרמנית: Ludwig Schläfli; ‏15 בינואר 1814 - 20 במרץ 1895) היה מתמטיקאי שווייצרי, שהתמחה בגאומטריה ואנליזה מרוכבת והיה אחת מדמויות המפתח בפיתוח הרעיון של גאומטריה במרחבים מממדים גבוהים. מאז הרעיון של רב-ממדיות קנה לו אחיזה הולכת וגוברת בענפי המתמטיקה השונים ושיחק תפקיד חיוני בפיזיקה, והוא מרכיב שכיח בספרות המדע הבדיוני המודרנית.
חייו > ילדותו

שלפלי התגורר במשך מרבית שנות חייו בשווייץ. הוא נולד בזיברג שבקנטון ברן, בעיירת הולדתה של אמו. המשפחה עברה לאחר מכן להתגורר בבורגדורף הסמוכה, שם אביו עבד כסוחר. אביו שאף שבנו לודוויג ילך בעקבותיו, אבל אופי האינטלקט של לודוויג לא היה מוכוון לעבודה מעשית.
בניגוד לכך, ובשל כשרונותיו המתמטיים הניכרים, הוא הורשה ללמוד בגימנסיום של ברן ב-1829. עוד לפני כן הוא כבר החל ללמוד חשבון דיפרנציאלי דרך ספר הלימוד של אברהם גוטהלף קסטנר, שפורסם ב-1761 והיה נפוץ באותה תקופה. ב-1831 הוא הועבר לאקדמיה של ברן כדי להמשיך ללימודים מתקדמים יותר, אולם שלוש שנים מאוחר יותר האקדמיה הפכה לאוניברסיטת ברן והתמקדה בלימודי תאולוגיה. שלפלי אמנם לקח חלק בפקולטה לתאולוגיה, אבל מכיוון שלא רצה לפתח קריירה כתאולוג, החליט לקבל משרה כמורה למתמטיקה בבית ספר בתון. במשך עשר השנים הבאות, שלפלי שילב בין משרות אלו, וניצל את זמנו הפנוי ללימוד עצמי של מתמטיקה גבוהה ובוטניקה, בד בבד עם מילוי חובותיו האקדמיות באוניברסיטת ברן, אותה פקד אחת לשבוע.
חייו > קריירה אקדמית

התפנית בקריירה האקדמית של שלפלי אירעה בסתיו 1843, כאשר שלפלי תכנן לבקר בברלין ונזדמן לו לערוך היכרות עם הקהילה המתמטית שלה, ובמיוחד עם יאקוב שטיינר, שהיה אז אחד המתמטיקאים השווייצרים הנודעים ביותר. במסגרת היכרותם, שטיינר התרשם מאוד לא רק מידיעותיו המתמטיות של שלפלי, אלא שהוא גם התעניין מאוד בשליטתו ורהיטותו בשפות האיטלקית והצרפתית. שטיינר הציע לשלפלי להיות לעזר כמתורגמן עבורו ועבור עמיתיו המתמטיקאים הנודעים מברלין, ביניהם קרל גוסטב יעקב יעקובי, פטר גוסטב לז'ן דיריכלה וקרל וילהלם בורכרדט, במסגרת מסעם המתקרב לאיטליה. לשלפלי הייתה כעת הזדמנות ללמוד ישירות ממיטב המתמטיקאים באותה תקופה. דיריכלה הנחה אותו באופן יום יומי בתורת המספרים, ובעבודותיו המאוחרות יותר של שלפלי על תבניות ריבועיות ניכר החותם שהותירה בו ההכשרה המוקדמת הזאת. באותה תקופה, שלפלי תרגם גם שני חיבורים של שטיינר ושני חיבורים של יעקובי לאיטלקית.
ב-1853, שלפלי מונה לתפקיד פרופסור באוניברסיטת ברן. בעודו בברן, שלפלי השתקע בחקר שתי בעיות מרכזיות, האחת בתורת האלימינציה והאחרת בגאומטריה רב-ממדית, והוא פרסם את ממצאיו בשני חיבורים מקיפים חשובים. הבעיה הראשונה נידונה בחיבורו "על הרזולטנטה של מערכת של כמה משוואות אלגבריות, תרומה לתורת האלימינציה". בעבודה זאת, תוך שהוא מתבסס על עבודותיהם של יעקובי וקיילי, שלפלי הציג יישומים למקרים פרטיים רבים. לאחר מכן הוא פיתח את משפטי היסוד על המחלקה והדרגה של יריעה אלגברית, משפטים שמשכו את תשומת לבם של גאומטרנים מהאסכולה האיטלקית. חיבורו זה מסיים בדיון בעקומים מסוימים ממעלה שלישית.
עבודתו השנייה מתקופה זאת, והמשמעותית יותר מבחינת איכות הממצאים בה, היא חיבורו "התאוריה של יריעות רציפות", שנדחתה על ידי האקדמיות בווינה וברלין מפאת אורכה הרב ולמעשה פורסמה במלואה רק ב-1901. במשך שנים רבות רק חלקים ממנה הופיעו בדפוס, בין היתר במגזין המתמטי Crelle. בלב העבודה הזאת עומד הניסיון לפתח את הגאומטריה של המרחב במספר שרירותי של ממדים, והיא כוללת חקירות מגוונות על פאונים רב-ממדיים. שלפלי ביסס חלק מחקירותיו על העובדה שפאונים משוכללים ניתנים לאפיון על ידי סדרת מספרים, שכונתה מאז סימון שלפלי לפאונים משוכללים.
מחקריו המאוחרים יותר נגעו בנושאים מגוונים מאנליזה מתמטית כגון חקר פונקציות אליפטיות מודולריות, המשוואה ממעלה חמישית, תנועת מטוטלות, כמו גם נושאים מגאומטריה דיפרנציאלית כמו מערכות אורתוגונליות של משטחים וגאומטריה רימנית.